section_heading: Prijelaz i pustošenje obala zapadnog Mediterana
paragraph_text: Arapska osnovica za operacije na moru pomicala se prema zapadu paralelno s njihovim nadiranjem kroz Sjevernu Afriku. Osvajanjem Tripolitanije (Ifrīqiyah) 643. domogli su se brodogradilišta u Tripoliju. Iz Tunisa kroz Sicilijanski prolaz napadali su Siciliju i oko 700. zauzeli otok Pantelleriju. Od 827. do 878. padaju 826. — 827. Kreta, 840. Taranto, 870. Malta i 878. Sirakuza na Siciliji. Arapi sa Sicilije upadaju 841. u Jadran, pljačkajući otoke i naselja na obali. Bari osvajaju 846. te iste godine provaljuju u Rim gdje spaljuju bazilike sv. Petra i sv. Palva izvan zidina. Napad na Rim ponavljaju 849., ali ih pred ušćem Tibera razbijaju udruženi ratni brodovi Napulja, Amalfia i Gaete, koje je papa pozvao u pomoć. Stalni su napadi i na obale Sardinije, a već od 711. i Korzike. U zapadnom bazenu Sredozemnog mora od početka 9. stoljeća Arapi napadaju iz tuniskih, sicilijanskih i španjolskih baza obale Provanse, sredinom 9. stoljeća nekoliko puta upadaju u Marseille i u deltu Rhône, a u La Garde-Freinetu imaju neko vrijeme i svoju bazu.